armvectores/hy_wikipedia_2023 huggingface dataset:
Դուշան (Քղիի գավառ)

Դուշան, գյուղ Արևմտյան Հայաստանում, Էրզրումի վիլայեթի Վերին Քղիի գավառակում։ Գտնվում էր Խնուս գետի վտակներից մեկի ափին, Քղի գյուղաքաղաքից 16 կմ արևմուտք։
Բնակավայրից արևելք և հարավ-արևմուտք տարածվում են անտառներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Միջբջջային տարածություններ

Միջբջջային տարածություններ, միջբջջային խոռոչներ, բուսական հյուսվածքներում օդով կամ շրջապատող բջիջներից արտադրված խեժերով, եթերայուղերով, լորձով լցված խոռոչներ։ Ըստ առաջացման եղանակի տարբերում են 3 տիպի միջբջջային տարածություններ՝

Սխիզոգեն միջբջջային տարածությունները առաջանում են աճման և տարբերակման ընթացքում՝ հարևան բջիջների հեռացման հետևանքով։ Հաճախ անջատումը տեղի է ունենում մի քանի բջիջների միացման տեղում՝ առաջացնելով 3-4 անկյունանի (լայնական կտրվածքում), երկար ու նեղ խոռոչներ։ Բջիջների հետագա հեռացման շնորհիվ միջբջջային տարածություններ մեծանում են։ Այդպես են առաջանում հերձանցքերի ճեղքերը, ջրային բույսերի օդային խոռոչները, փշատերև բույսերի խեժային խողովակները, բարդածաղկավորների և հովանոցազգիների արտազատական խողովակները և այլն։
Լիզիգեն միջբջջային տարածությունները գոյանում են մի խումբ բջիջների լուծման հետևանքով, օրինակ՝ էվկալիպտի և ցիտրուսների պտղապատյանների արտաքին շերտում գտնվող արտազատական զետեղարանները։
Ռեքսիգեն միջբջջային տարածությունները բջիջների պատռման և հետագա մահացման արդյունքն են։ Այդպես են առաջանում բազմաթիվ հացազգիների և շրթնածաղկավորների միջհանգույցների խոշոր խոռոչները։Երբեմն միջբջջային տարածությունները, սխիզոգեն առաջանալով, մեծանում են լիզիգեն կամ ռեքսիգեն ճանապարհով։ Միջբջջային տարածությունները նպատակահարմար գոյացություններ են, ապահովում են գազափոխանակությունը և գոլորշիացումը, ինչպես նաև ծառայում են որպես բույսերի նյութերի փոխանակության արգասիքների զետեղարան։
Կևոտ (Սումայի վտակ)

Կևոտ (ռուս.՝ Кевот), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Սումա գետի ձախ ափին՝ 42 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020001412102000007174
Հիդրոլոգիական ուսումնասիրությունների կոդը - 102000717
Ավազանի կոդը - 02.02.00.014
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սափոր՝ երկրաչափական զարդապատկերով (մ.թ.ա. 19-18-րդ դարեր, Սիսիան)

Սափոր՝ երկրաչափական զարդապատկերով, մ. թ. ա. 19-18-րդ դարերի Սիսիանից հայտնաբերված կավե սափոր։ Պահպանվում է Հայաստանի պատմության թանգարանում 3080-1 համարի ներքո։


== Նկարագրություն ==
Գնդաձև տեսք ունեցող կարմիր անգոբապատ անոթ է։ Բերանը լայն է, պարանոցը` ոչ բարձր, ունի դեպի դուրս թեքված կլոր շրթնապսակ` հարթ նստուկով։ Անոթի պարանոցը և իրանը նկարազարդված են երկրաչափական, ուղղահայաց իջնող ժապավեններով, հորիզոնական գոտիներով, շախմատաձև, ռոմբաձև և զիգզագաձև զարդանախշերով։ Գունազարդումն արված է  կամիր հիմնագույնի վրա` սև փայլաներկով։


== Ծանոթագրություններ ==


== Աղբյուրներ ==
Հայացք բրոնզե դարից, Ալբոմ-կատալոգ, Հայաստանի պատմության թանգարան, 2010։
Ուիլյամ Սմիթ

Ուիլյամ Սմիթ (անգլ.՝ William Smith, մարտի 23, 1769(1769-03-23), Churchill, Արևմտյան Օքսֆորդշիր, Օքսֆորդշիր, Անգլիա, Մեծ Բրիտանիայի թագավորություն - օգոստոսի 28, 1839(1839-08-28), Նորտհեմպտոն, Անգլիա, Մեծ Բրիտանիայի և Իռլանդիայի միացյալ թագավորություն), անգլիացի երկրաբան, հայտնի է իր կազմած ծավալուն երկրաբանական քարտեզով։


== Կենսագրություն ==
Ուիլյամ Սմիթը հետազոտել է փորվող ջրանցքների խրամուղիները։ Նա միևնույն տեսակի ապարներ է հայտնաբերել տարբեր վայրերում և բացահայտել, որ նստվածքային ապարների առանձին տեսակներին բնորոշ են բրածոների միանման խմբեր։ Սմիթը եզրակացրել է, որ ամենահին ապարները գտնվում են ամենաստորին շերտերում։

Սմիթի աշխատությունները հիմք են դրել պատմերկրաբանությանը և շերտագրությանը որպես ինքնուրույն երկրաբանական գիտություններ։ Սմիթը հաստատել է, որ տարբեր շրջաններում մերկացող և անմիջապես միմյանց հետ կապ չունեցող նստվածքային ապարների շերտերը կարող են համադրվել ըստ հասակի՝ նրանց մեջ պարունակվող բրածո օրգանիզմների ղեկավարող բրածոների միջոցով։ Սմիթը առաջին անգամ (1813—1815) կազմել է Անգլիայի երկրաբանական քարտեզը։


== Ծանոթագրություններ ==
Կոշակ

Կոշակ, գյուղակ Արևմտյան Հայաստանում, Բիթլիսի վիլայեթի Սասունի գավառակում։
1914 թ.-ին ուներ մոտ 30 հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Սան Խոսե դե Մայպո

Սան Խոսե դե Մայպո (իսպ.՝ San José de Maipo), քաղաք Չիլիում։ Նույնանուն համայնքի վարչական կենտրոնն է։ Քաղաքի բնակչությունը կազմում է 5281 մարդ (2002)։ Քաղաքն ու կոմունան մտնում են Կորդիլյերա նահանգի և մայրաքաղաքային շրջանի կազմի մեջ։
Կոմունայի տարածքը կազմում է 4 989,1 կմ², բնակչությունը՝ 18 189 մարդ (2017)։ Բնակչության խտությունը 3,65 մարդ/կմ² է։


== Տեղագրություն ==
Քաղաքը գտնվում է Չիլիի մայրաքաղաք Սանտյագո քաղաքից 33 կմ հարավ-արևելք։
Կոմունան սահմանակից է․

հյուսիսում՝ Լոս Անդես կոմունային,
արևելքում՝ Արգենտինայի Սան Խուան նահանգին,
հարավ-արևմուտքում՝ Մոստասալ, Կոդեգուա, Մաչալի կոմունաներին,
արևմուտքում՝ Պիրկե, Պուենտե Ալտո կոմունաներին,
հյուսիս-արևմուտքում՝ Սանտյագո նահանգին։


== Ժողովրդագրություն ==
2012 թվականի մարդահամարի ընթացքում Վիճակագրության ազգային ինստիտուտի (INE) կողմից հավաքված տեղեկությունների համաձայն՝ համայնքի բնակչությունը կազմում է։


== Կարևոր բնակավայրեր ==


== Ծանոթագրություններ ==


== Արտաքին հղումներ ==
Կոմունայի պաշտոնական կայքը
Սան Խոսե դե Մայպո կոմունա (citypopulation.de)
Մագաղաթ (այլ կիրառումներ)

Մագաղաթ անվանումը կարող է ունենալ հետևյալ կիրառումները․

Մագաղաթ - կաշվից պատրաստված գրանյութ,
Մագաղաթ (անձնանուն) - հայկական իգական անուն։
Իմաստափոխություն

Իմաստափոխություն, լեզվական միավորների, գլխավորապես բառերի իմաստի փոփոխությունը (տեղաշարժը)։ Կա բառերի իմաստափոխության մի քանի տեսակ.

բառիմաստի նորացում, երբ նախկին իմաստը մոռացվում է, և բառը գործածվում է միայն նոր իմաստով (հաստոց՝ նախկինում «պատվար, պատնեշ», այժմ միայն՝ արտադրական հատուկ հարմարանք, դազգահ),
բառիմաստի նեղացում, երբ բառիմաստը մասնավորվում է և նշանակում մեկ տեսակ առարկա՝ նախկին լայն նշանակությունը պահելով կամ կորցնելով (ծայր՝ ընդհանրապես՝ «եզր, վերջ», այժմ նաև՝ «գրչածայր» իմաստով, հավ՝ նախկինում առհասարակ «թռչուն», այժմ՝ ընտանի թռչունի մի տեսակ),
բառիմաստի ընդլայնում, երբ բառի մասնավոր նշանակությունը լայն ընդգրկում է ստանում (կառավարել՝ հնում միայն «կառք վարել», այժմ՝ առհասարակ «ղեկավարել»),
իմաստի շրջում, երբ բառը ձեռք է բերում իր նախնական իմաստին հակառակ նշանակություն՝ պահպանելով կամ կորցնելով նախկին իմաստը (պարապել՝ հնում միայն անգործ լինել, այժմ՝ զբաղվել մի գործով, գլխավորապես՝ մտավոր, հետազոտական, նախկին իմաստը պահպանվել է պարապ լինել և նման ժողովրդախոսակցական բառերում)։ Իմաստափոխության ենթարկվում են նաև քերականական ձևերը, կ եղանակիչով կազմված բայաձևերը՝ կասեմ, կուտեմ և այլն, սկզբնապես ցույց են տվել ներկա ժամանակ, այժմ գրական արևելահայերենում ունեն ապառնիի իմաստ, իսկ գրական արևմտահայերենում պահել են նախկին նշանակությունը։ Իմաստափոխությունը սովորաբար կատարվում է լեզվի պատմական զարգացման ընթացքում, բնական ճանապարհով (բնական իմաստափոխություն), երբեմն էլ արդյունք է լեզվաբանների և այլ մասնագետների միջամտության (արհեստական իմաստափոխություն), վերջին դեպքում բառերը (հաճախ մոռացված) որոշակի իմաստով սկսում են գործածվել մասնագիտական գրականության մեջ իբրև գիտական տերմիններ։
Ռուբեն Բելիմա

Ռուբեն Բելիմա Ռոդրիգես (իսպ.՝ Rubén Belima Rodrígue, փետրվարի 11, 1992(1992-02-11), Մոստոլես, Մադրիդ, Իսպանիա), իսպանացի ֆուտբոլիստ, «Ռեալ Մադրիդ Կաստիլյա» ակումբի և Հասարակածային Գվինեայի ազգային հավաքականի կիսապաշտպան։


== Ակումբային կարիերա ==
Ռուբենը ֆուտբոլով սկսել է զբաղվել 1999 թվականին՝ «Տորեվեխու» մանկական ակումբում։ 10 տարեկանից սկսած նա դեբյուտել է ակումբի հիմնական կազմում, որը հանդես է եկել Իսպանիայի ֆուտբոլի առաջնությունում։
2009 թվականին Բելիման, «Տորեվեխու» ակումբում անցկացնելով 7 խաղ, միացել է «Ռեալ Մադրիդ » ֆուտբոլային ակումբին։ 2011 թվականին կիսապաշտպանը սկսել է հանդես գալ «Ռեալ Մադրիդ C»-ում, որի հետ մեկտեղ 2011/2012 մրցաշրջանում զբաղեցնելով 2-րդ հորիզոնականը՝ իրավունք ստացավ Տերսերայից անցնել «Սեգունդա B»։ 2013 թվականից հանդես է գալիս «Ռեալ Մադրիդում»։


== Կարիերան հավաքականում ==
Ռուբենի հայրը ծնունդով Բատայից՝ Հասարակածային Գվինեայից է։ 2013 թվականի օգոստոսին կիսապաշտպանը ստացավ Հասարակածային Գվինեայի ազգային հավաքականում Գաբոնայի ֆուտբոլի ազգային հավաքականի դեմ խաղին մասնակցելու հրավեր, սակայն խաղը չկայացավ։ 2013 թվականի Նոյեմբերի 16-ին Ռուբենը մասնակցություն ունեցավ Իսպանիայի ազգային հավաքականի դեմ ընկերական խաղին, սակայն խաղը պաշտոնապես չճանաչվեց։ 2014 թվականի մայիսին ազգային հավաքականի կազմում անց է կացրել առաջին խաղը՝ Աֆրիկյան ազգերի գավաթի շրջանակներում՝ Մավրիտանիայի հավաքականի դեմ խաղում։
2015 թվականի աֆրիկյան ազգերի գավաթի առաջնությունը Մարոկկոյից Հասարակածային Գվինեա տեղափոխելուց հետո Բելիման ընդգրկվեց առաջնության տերերի նախնական հայտում։


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում (անգլ.)
Ֆուտբոլիստի էջը national-football-teams.com կայքում (անգլ.)
Պրոֆիլը transfermarkt.com կայքում(անգլ.)
Էջը «Ռեալ Մադրիդի» պաշտոնական կայքում (իսպ.)
Նումի Ռապաս

Նումի Ռապաս (շվեդերեն՝ Noomi Rapace, ծնյալ Հիլդա Նումի Նորեն (Hilda Noomi Norén), դեկտեմբերի 28, 1979(1979-12-28), Hudiksvall, Gävleborg County, Շվեդիա), թատրոնի և կինոյի շվեդ դերասանուհի։ Կինոյում դերակատարմամբ առաջին անգամ հանդես է եկել 7 տարեկանում՝ նկարահանվելով «Ագռավի ստվերը» շվեդա-իսլանդական ֆիլմում։ 2011 թվականից նկարահանվում է Հոլիվուդում։ Թոմ Հարդիի հետ նկարահանվել է Երեխա-44 կինոնկարում։ Ռապասի մայրը շվեդուհի է, իսկ հայրը գնչուական ծագմամբ իսպանացի Իսպանիայի Բադախոս քաղաքից։
Նումի Ռապասը միջազգային ճանաչում ու համբավ է ձեռք բերել՝ մարմնավորելով Լիսբեթ Սալանդերի կերպարը շվեդական «Վիշապի դաջվածքով աղջիկը» (2009 թ.) թրիլլերում և դրա շարունակությունը հանդիսացող «Կրակի հետ խաղացող աղջիկը» (2009) և «Խաղաթղթե աշտարակը» ( 2009) ֆիլմերում։ Դերասանական իր այդ աշխատանքի համար նա արժանացել է շվեդական հեղինակավոր «Ոսկե բզեզ» կինոմրցանակին «Լավագույն դերասանուհի» անվանակարգում։
Հոլիվուդում նրա առաջնելույթը եղել է 2011 թվականին, «Շերլոկ Հոլմս. ստվերների խաղը» ֆիլմում, որտեղ մարմնավորել է գլխավոր հերոսուհուն՝ ընկերակցելով անվանի կինոդերասաններ Ռոբերտ Դաունի Կրտսերին և Ջուդ Լոուին։ Այնուհետև տպավորիչ դերակատարումներով հանդես է եկել հոլիվուդյան «Պրոմեթևս», «Կեղտոտ հանձնուք» , «Վրեժի ծրագիր» , «Ինչ պատահեց երկուշաբթի օրը» և այլ կինոնկարներում։


== Անձնական կյանք ==
2001 թվականից Նումին մտերմիկ հարաբերությունների մեջ է գտնվել շվեդ դերասան Պեր Օլա Նորելի հետ։ Զույգը նախընտրել է կրել Ռապաս ազգանունը, որը ֆրանսերենից թարգմանած՝ նշանակում է գիշատիչ թռչուն։ 2003  թվականին որդի են ունեցել, որին անվանել են Լև՝ ի պատիվ ռուս հանրահայտ ֆուտբոլային դարպասապահ Լև Յաշինի։ 2011 թվականին զույգը բաժանվել է։


== Ծանոթագրություններ ==


== Արտաքին հղումներ ==
Նումի Ռապաս Internet Movie Database կայքում
Noomi Rapace at The-Numbers.com
Pronunciation (audio link by Swedish speakers)
IONCINEMA.com interview with Rapace for The Girl with the Dragon Tattoo in March 2010
Օրթոկենտրոն

Օրթոկենտրոն (հուն․՝ ορθοξ — ուղիղ), եռանկյան բարձրությունների կամ նրանց շարունակությունների հատման կետ։
Սովորաբար նշանակվում է լատինական H տառով։ Կախված եռանկյան տեսակից, օրթոկենտրոնը կարող է գտնվել եռանկյան ներսում (սուրանկյուն եռանկյան մեջ), նրանից դուրս (բութանկյուն եռանկյան մեջ) կամ համընկնել գագաթի հետ (ուղղանկյուն եռանկյան մեջ՝ համընկնում է ուղիղ անկյան գագաթի հետ)։ Օրթոկենտրոնը պատկանում է եռանկյան նշանավոր կետերի թվին, նշված է Կլարկ Քիմբերլինգի
եռանկյան կենտրոնների հանրագիտարանում, ինչպես X(4) կետ։


== Հատկություններ ==
Եթե A, B, C, D կետերի քառյակում D կետը ABC եռանկյան բարձրությունների հատման կետն է, ապա չորս կետերից ցանկացածը համարվում է մյուս երեք կետերով ստացված եռանկյան օրթոկենտրոն։ Այսպիսի քառյակն երբեմն անվանում են կետերի օրթոկենտրոնային համակարգ։


== Պատմություն ==
Առաջին խիստ ապացույցն այն բանի, որ եռանկյան բարձրությունները հատվում են մեկ կետում, XVIII դարում տվել է Կառլ Ֆրիդրիխ Գաուսը։


== Օրթոկենտրոններ քառանկյունում ==
Եթե շրջանագծին ներգծված քառանկյան մեջ տանենք անկյունագիծ, ստացված երկու եռանկյուններին ներգծենք երկու շրջանագծեր, շարունակենք նույն ձևով, տանելով երկրորդ անկյունագիծը, ապա նկարագրված չորս եռանկյունների օրթոկենտրոնները կլինեն տրված քառանկյանը նման քառանկյան գագաթներ։
Զույգ առ զույգ հատվող չորս ուղիղներով (որոնցից ոչ մի երեքը չեն անցնում միևնույն կետով) ստացված չորս եռանկյունների չորս օրթոկենտրոնները գտնվում են մի ուղղի վրա։


== Տես նաև ==
Եռանկյան նշանավոր կետեր
Եռանկյան բարձրություն
Բարձրություն (երկրաչափություն)
Ներգծյալ շրջանագծի կենտրոն
Օրթոեռանկյուն


== Գրականություն ==
Элементарная геометрия. Понарин|37-39|1
Nathan Altshiller-Court College geometry : an introduction to the modern geometry of the triangle and the circle. — Dover Publications, Inc., 2007. — ISBN 0-486-45805-9
Ross Honsberger Episodes in Nineteenth and Twentieth Century Euclidean Geometry. — Mathematical Association of America, 1995. — Vol. 37. — P. 17-26. — (New Mathematical Library). — ISBN 0-88385-639-5 (Vol. 37)
Էկոլոգիական աուդիտ

Էկոլոգիական աուդիտը տնտեսական և այլ գործունեություն ծավալող սուբյեկտների կողմից շրջակա միջավայրի պահպանման ոլորտում նորմատիվաիրավական պահանջներին հետևելու անկախ գնահատում և էկոլոգիական գործունեության ոլորտում երաշխավորագրերի պատրաստումն է։ 


== Պատմություն ==
Աշխարհում էկոլոգիական աուդիտը առաջացել է արտասահմանում 1970-80-ական թթ.-ին։ Մասնավորապես ЕЭС-ում (Եվրոպական Տնտեսական Միություն) էկոլոգիական աուդիտի անցկացման մասին հրահանգն էնդունվել էր 1982 թ.-ին, 1984 թ.-ին ԱՄՆ շրջակա միջավայրի պահպանության ազգային գործակալությունը մշակեց դաշնային գործակալությունների էկոլոգիական աուդիտի անցկացման հայեցակարգ։ Ռուսաստանում էկոլոգիական աուդիտը գործածվում է 1993 թ.-ից սկսած։ 1998 թ.-ին ընդունվել էին Էկոլոգիայի պետկոմիտեի (Госкомэкологии-ի) մի շարք իրավական ակտեր էկոլոգիական աուդիտի բնագավառում, այդ թվում նաև հաստատելով դրանց ատեստավորման կանոնները։ 2004 թ.-ից էկոաուդիտորների ատեստացիայի գործառույթը իր վրա է վերցրել «Ազգային Էկոլոգիական Աուդիտորական պալատ» ոչ առևտրային ընկերակցությունը։


== Էկոլոգիական աուդիտի խնդիրներն ու նպատակները ==
Շրջակա միջավայրի պահպանման ոլորտում քաղաքականության և ռազմավարության սահմանում,
Տնտեսական և այլ ծրագրերի էկոլոգիական ոլորտների վերլուծություն և գնահատում,
Շրջակա միջավայրի պահպանման ոլորտում նորմատիվային ակտերի վերլուծություն և գնահատում,
Էկոլոգիական գործունեության հիմնավորում և նախաձեռնում,
Արտադրության և տարածքների էկոլոգիական խնդիրների նույնականացում։


== Էկոլոգիական աուդիտի տեսակները ==
Տարանջատվում է պարտադիր և նախաձեռնողական աուդիտ։ Տվյալ շրջանակներում կարող են հանդիպել նրա հետևյալ տեսակները.
Տնտեսական գործունեության սուբյեկտի բնապահպանման պահանջներին համապատասխանության որոշում,

Էկոլոգիական մենեջմենթի համակարգի արդյունավետության գնահատում,
Օգտագործվող հումքի, սարքավորումների, տեխնոլոգիաների էկոլոգիական անվտանգության գնահատում,
Աղտոտման հետևանքով առաջացած տնտեսական վնասի գնահատում,
Թափոնների վտանգի գնահատում,
Տվյալ տարածքում բնօգտագործման արդյունավետության որոշում,
Էներգասպառումների գնահատում և դրանց կրճատման ուղիների առաջադրում,
Ջերմոցային գազերի արտանետումների ծավալի որոշում և դրանց կրճատման ուղղությամբ միջոցառումների մշակում,
Տեխնոգեն վթարների և բնական տարերային գործընթացների արդյունքում առաջացած էկոլոգիական ռիսկի գնահատում,
Էկոլոգիական խնդիրների բացահայտում և նրանց լուծման վերաբերյալ միջոցառումների մշակում,
Ընդունվող նորմատիվաիրավական ակտերի հիմնավորում՝ որպես էկոլոգիական ապահովության առարկա։


== Հղումներ ==
Федеральный закон Российской Федерации от 10 января 2002 г. N 7-ФЗ «Об охране окружающей среды»
Федеральный закон Российской Федерации от 30 декабря 2008 г. N 307-ФЗ «Об аудиторской деятельности»
НП «Национальная Экологическая Аудиторская палата»
Կարլսրուեի կենդանաբանական այգի

Կարլսրուեի կենդանաբանական այգի (գերմ.՝ Zoo Karlsruhe), Եվրոպայի ամենամեծ և ամենահին կենդանաբանական այգիներից մեկն է։ Գտնվում է Բադեն-Վյուրթեմբերգ երկրամասի Իննենշտադտ քաղաքային շրջանում (Innenstadt): Այս այգին հիմնադրվել է 1865 թվականին։ Կենդանաբանական այգին ներառում է 150 տեսակի շուրջ 800 կենդանիներ։


== Պատմություն ==


== Ժամանակակից կենդանաբանական համալիր ==
Անմիջականորեն գլխավոր մուտքի մոտ (հարավային դրամարկղի մոտ) գտնվում է ֆլամինգոների ազատավանդակը։ Տաղավարը, որին կենդանաբանական այգին մեծ ուշադրություն է դարձնում, բացվել է 2000 թվականին։ Սա սպիտակ արջերի մեծ բաժինն է։ Այն կառուցած է Արկտիկայի և տունդրայի կրկնօրինակով. ամեն ինչ հիշեցնում է այս տաղավարը Հյուսիսային լայնությունների միջավայրը։ Այն բաժանված է երեք մասերից, որպեսզի հնարավորություն ընձեռնվի բաժանել կենդանիներին ըստ սեռի և տարիքի։ Նույնիսկ սառցալեռների կրկնօրինակներ կան այստեղ, որոնք բավականին տպավորիչ տեսք ունեն։ Այցելուները դիտահարթակից, որը ապակեպատ է, կարողանում են հետևել կենդանիներին և նրանց վարքին նույնիսկ այն պահին, երբ վերջիններս ջրի տակ են գտնվում։ Այսօր այստեղ են ապրում հյուսիսային սպիտակ արջերից Վիտուսը, Նիկան, Լարիսան, որոնք բերվել են Ռոստոկից, Վիեննաից և Շտուտգարտից։


== Քաղաքային այգի ==

Քաղաքային այգին Կարլսրուեի կենդանաբանական այգու կենտրոնական մասն է զբաղեցնում։ Սակայն առանձին այգի չի համարվում, քանի որ միայն կենդանաբանական այգի այցելողները կարող են տեսնել այն։
Համալիրն իրենից ներկայացնում է վարդաստան, որտեղ կան շուրջ 15 հազար վարդեր՝ ընդհանուր 200 տեսակների։ Այգու ամենակարևոր մասերից է համարվում նաև ճապոնական այգին։ Վերջինս հիմնադրվել է 1918 թվականին և համարվում է եվրոպական տարածաշրջանում ամենահին ասիական այգիներից մեկը։ Այգու տարածքում մեծ ճանաչում ունի նավային հատուկ գնացքը, որը երթևեկում է այգու լճակում։
Յուրաքանչյուր երկու տարին մեկ անգամ այստեղ անցկացվում է Կրակների փառատոն (վերջին անգամ անցկացվել է 2015 թվականին)։ Փառատոնի ընթացքում հազարավոր մոմեր, լապտերներ ու լուսավորող սարքավորումներ են զարդարում այգին։


== Կամուրջ ==
Ամբողջ կենդանաբանական այգու և քաղաքային զբոսայգու տարածքում անցնում է կամուրջ՝ զբոսնողների համար նախատեսնված։ Այն կոչվում է Կարլ Բիրկմանի կամուրջ։ Անունը տրվել է ի պատիվ Կենդանաբանական այգու 1963-1979 թվականների ղեկավարի։ Այս կամուրջը նաև կապում է Զյուդշտադտն ու Զյուդվեստշտադտը


== Գրականություն ==
Ута Шмитт: Город-сад Карлсруэ. Исторический тур, Карлсруэ 2007. (Uta Schmitt: Der Stadtgarten in Karlsruhe. Ein historischer Streifzug, Karlsruhe 2007.) ISBN 3-88190-448-4 (գերմ.)
Аннелоре Риеке-Мюллер, Лотар Дитрих: Вблизи ревущего льва. Истоки зоологических садов в немецко-говорящих странах 1833-1869, Кёльн/ Веймар/Вена 1998, стр. 195-197. (Annelore Rieke-Müller, Lothar Dittrich: Der Löwe brüllt nebenan. Die Gründung Zoologischer Gärten im deutschsprachigen Raum 1833-1869, Köln/Weimar/Wien 1998, S. 195-197.)(գերմ.)
Дорис Лотт: Антон - белый медведь. Медвежьи истории из зоопарков Карлсруэ и Штутгарта. Фридрих Вильгельм Бад Халл, 1997 (Doris Lott:Anton, der Eisbär – Eine bärenstarke Geschichte aus dem Karlsruher Zoo und der Stuttgarter Wilhelma, Bad Friedrichshall, 1997)(գերմ.)


== Ծանոթագրություններ ==


== Արտաքին հղումներ ==
Зоопарк в Карлсруэ на сайте Stadtwiki Karlsruhe (գերմ.)
Մարթա Ռայներ Տրանկու

Տրանկու (Դրանխոլյանց) Ռայներ Մարթա Ղազարի,  (1875, Տրգու Ֆրումոս -1950, Բուխարեստ), ռումինահայ մանկաբարձ-գինեկոլոգ։


== Կյանք և գործունեություն ==
1899 թվականին ավարտել է Յասսիի համալսարանի բժշկական ֆակուլտետը, այնուհետև նշանակվել Յասսիի ծննդաբերական կլինիկայի վարիչ։ 1905-1916 թվականներին աշխատել է Բուխարեստի հիվանդանոցներում, դասավանդել անատոմիա, սաղմնաբանություն և գինեկոլոգիա։ 1918 թվականին ուսումնասիրություններն ամփոփել է «Հաշվետվություն պատերազմական վիրաբուժական գործողությունների վերաբերյալ» աշխատության (ֆրանսերեն) մեջ։ 1982 թվականին լույս է տեսել «Օրագրի էջեր, խոստովանություններ» (ռումիներեն) հուշերի հատորը, ուր Տրանկուն անդրադարձել է ժամանակի ականավոր գործիչների, այդ թվում հայերի կյանքին։


== Պարգևներ ==
1934 թվականին արժանացել է «Մարիա թագուհի» առաջին կարգի շքանշանի։


== Անդամակցություն ==
Եղել է Ռումինիայի բժշկական ակադեմիայի իսկական անդամ (1938 թ.), ներքին հիվանդությունների բժիշկների ընկերության պատվավոր թղթակից անդամ (1936 թ.), կենսաբանական ընկերության պատվավոր անդամ։
Աստերոիդների ցանկ (95501-95600)

Աստերոիդների ցանկ (95401-95500)  • Աստերոիդների ցանկ  • Աստերոիդների ցանկ (95601-95700)
 Աստերոիդների ցանկ (95401-95500)  • Աստերոիդների ցանկ  • Աստերոիդների ցանկ (95601-95700)


== Աղբյուր ==
«Discovery Circumstances: Numbered Minor Planets (95001)-(100000)»։ www.minorplanetcenter.net
Շուգայլովո (գյուղ, Դեմիդովսկի շրջան)

Շուգայլովո (ռուս.՝ Шугайлово), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (46201-46300)

Աստերոիդների ցանկ (46101-46200)  • Աստերոիդների ցանկ  • Աստերոիդների ցանկ (46301-46400)
 Աստերոիդների ցանկ (46101-46200)  • Աստերոիդների ցանկ  • Աստերոիդների ցանկ (46301-46400)


== Աղբյուր ==
«Discovery Circumstances: Numbered Minor Planets (45001)-(50000)»։ www.minorplanetcenter.net
Ձիկա

Ձիկա, օսական խոհանոցի ուտեստ։ Պատրաստվում է թթվասերից և ցորենի կամ եգիպտացորենի ալյուրից, երբեմն ավելացվում է նաև օսեթական պանիր։ Սովորաբար ձիկան պատրաստվում է չուգունե ամանի մեջ, քանի ու սովորական կաթսայում այն կարող է շուտ այրվել։ Սկզբում անընդհատ խառնելով եփվում է թթվասերը մոտ 25 րոպե, հետո ավելցվում է ալյուրը։ Ձիկան սովորաբար մատուցվում է տաք վիճակում, չնայած հնարավոր է նաև սառը տարբերակը։
Օսեթների նախնիները՝ ալանները ձիկան համարել են ծիսական ուտեստ, այն համարվել է բերրիության խորհրդանիշ։ Այն մատուցվել է խաղաղության և բարության աստված Ֆլավիային։


== Արտաքին հղումներ ==
Ձիկա(չաշխատող հղում)
Ձիկայի բաղադրատոմսերը(չաշխատող հղում)
Ձիկայի բաղադրատոմսերը
Քրոկետ շրջան (այլ կիրառումներ)

Քրոկետ շրջան, կարող է վերաբերել՝

Քրոկետ շրջան - ԱՄՆ Թենեսի նահանգի 95 վարչական միավորներից մեկը
Քրոկետ շրջան - ԱՄՆ Տեխաս նահանգի 254 վարչական միավորներից մեկը
Բարտոշ Սալամոն

Բարտոշ Սալամոն (լեհ.՝ Bartosz Salamon, մայիսի 1, 1991(1991-05-01), Պոզնան, Լեհաստան), լեհ ֆուտբոլիստ, իտալական «Կալյարի» ակումբի և Լեհաստանի ազգային հավաքականի կենտրոնական պաշտպան։ Եվրո 2016-ի մասնակից։


== Ակումբային կարիերա ==
Լեհական «Լեխ» ակումբի սան։ 2008 թվականին տեղափոխվել է իտալական «Բրեշիա» ակումբի երիտասարդական թիմ։ Մայիսի 3-ին «Մոդեն» ակումբի դեմ խաղում նա 17 տարեկան հասակում դեբյուտն անցկացրեց Սերիա Բ-ում, խաղի ընթացքում մտնելով փոխարինման։ 2009 թվականի հունվարի 17-ին «Պիզայի» դեմ խաղում Բարտոշը առաջին անգամ խաղադաշտում անցկացրեց բոլոր 90-րոպեները։
2010 թվականի ամռանը Սալամոնը վարձավճարով հանձնվեց «Ֆոջու» ակումբին։ Օգոստոսի 22-ին «Կավեզե» ակումբի դեմ խաղում նա նշեց իր նորամուտը նոր ակումբում։ Նոյեմբերի 21-ին «Նոչերինա» ակումբի դեմ խաղում Բարտոշը ակումբում խփեց իր առաջին գոլը։ 2011 թվականի ամռանը Սալամոնը վերադարձավ «Բրեշիա»։ Հոկտեմբերի 5-ին «Գուբբիոյի» դեմ խաղում Բարտոշը ակումբում խփեց իր առաջին գոլը։
2013 թվականի հունվարի 31-ին Սալամոնը «Միլանի» հետ կնքեց քառամյա պայմանագիր։ Տրանֆերի արժեքը կազմեց 3,5 միլիոն եվրո։ «Ռոսոների» կազմում չխաղալով ոչ մի խաղ՝ նա տեղափոխվեց «Սամպոդորիա»։ 2014 թվականի մարտի 23-ին «Էլլաս Վերոնա» ակումբի դեմ խաղում դեբյուտեց նոր ակումբում։ Ամռանը խաղային պրակտիկա ձեռք բերելու նպատակով Սալամոնը վարձակալության հանձնվեց «Պեսկարա» ակումբին։ Սեպտեմբերի 7-ին «Տերնանա» ակումբի դեմ խաղում նա դեբյուտեց նորմ ակումբում։ Սեպտեմբերի 12-ին «Բոլոնյայի» դեմ խաղում նա խփեց իր առաջին գոլը նոր ակումբում։ Վարձակալությունից հետո վերադարձավ «Սամպոդորիա»։
2015 թվականի ամռանը Սալամոնը տեղափոխվեց «Կալյարի», կնքելով հնգամյա պայմանագիր։ Տրանֆերի արժեքը կազմեց 1 միլիոն եվրո։ Սեպտեմբերի 7-ին «Կրոտոնե» ակումբի դեմ խաղում նա դեբյուտն նշեց նոր ակումբում։ Դեկտեմբերի 9-ին «Վիրտուս Լանչանոյի» դեմ խաղում Բարտոշը նոր ակումբում խփեց իր առաջին գոլը։


== Միջազգային կարիերա ==
Սալամոնը խաղացել է Լեհաստանի տարբեր պատանեկան հավաքականներում։ 2013 թվականի մարտի 26-ին ԱԱ-2014-ի որակավորման փուլի Սան Մարինոյի դեմ խաղում նորամուտը նշել է հավաքականում, խաղալով խաղի սկզբից։
2016 թվականի ամռանը Բարտոշը մասնակցել է Ֆրանսիայի Եվրո 2016-ին։ Նա եղել է փոխարինող և խաղադաշտ երբեք չի մտել։


== Ծանոթագրություններ ==


== Արտաքին հղումներ ==
Bartosz Salamon profile at acmilan.com
Bartosz Salamon Italian league stats at aic.football.it
Bartosz Salamon international caps at uefa.com
Պրոֆիլը transfermarkt.com կայքում(անգլ.)
Statistiche su 90minut.pl
Հիվրուդ Վերին

Վերին Հիվրուդ, գյուղ Արևմտյան Հայաստանում, Բիթլիսի վիլայեթի Խիզանի գավառի Սպարկերտի գավառակում։
1909 թվականին ուներ 40 ընտանիք հայ բնակիչ։ Զբաղվում էին երկրագործությամբ և անասնապահությամբ։ Հիվրուդի հայերը բռնությամբ տեղահանվել են 1915 թ.-ին, Մեծ եղեռնի ժամանակ։ Նրանց մեծ մասը զոհվել է տարագրության ճանապարհին։ Փրկվածները բնակություն են հաստատել տարբեր երկրներում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Զվարթնոց միջազգային օդանավակայան

Զվարթնոց միջազգային օդանավակայան, Հայաստանի ամենամեծ օդանավակայանը։ Գտնվում է Զվարթնոցից ոչ հեռու, Հայաստանի մայրաքաղաք Երևանից 10 կմ դեպի արևմուտք։
Հանդիսանում է խոշոր օդանավակայան, և ազգային ավիափոխադրող չունի ։


== Պատմություն ==
Օդանավակայանի շինարարության մասին որոշումն ընդունվել է դեռևս Անտոն Քոչինյանի օրոք։ Մրցույթին ներկայացված երեք նախագծերից ոչ մեկը ժյուրիի և ղեկավարության հավանությանը չէր արժանացել։ ՀԿԿ Կենտրոնական կոմիտեի առաջին քարտուղար ընտրվելուց հետո Կարեն Դեմիրճյանը, ծանոթանալով նախագծերին, հանձնարարեց երեք նախագծերից ստեղծել մեկը` վերցնելով յուրաքանչյուրի հաջողված մասը։
Իր հարցազրույցներից մեկում Կարեն Դեմիրճյանն ասել է.

Օդանավակայանի առաջին հերթը ապահովելու էր ներքին` միութենական չվերթները, իսկ երկրորդը` արտաքին միջազգային չվերթները։
«Զվարթնոց» օդանավակայանի կառուցումով Հայաստանն ունեցավ հանրապետության կապը արտաքին աշխարհի հետ ապահովող հզոր փոխադրամիջոց` միջազգային չափանիշներին համապատասխանող թռիչքուղիներով։ Խորհրդային Միությունում՝ այդ շրջանում, Զվարթնոց օդանավակայանի նման թռիչքուղիներ ունեին միայն Մոսկվա և Կիև քաղաքները։
«Զվարթնոց» օդանավակայանի ստեղծագործական խումբը՝ Արթուր Թարխանյանը, Սպարտակ Խաչիկյանը, Ժորժ Շխիյանը, Լևոն Չերքեզյանը, Մկրտիչ Մազմանյանը, Սերգեյ Բաղդասարյանը, Վլադիմիր Գրիգորյանը, 1985 թ. արժանացան ՀԽՍՀ պետական մրցանակի։
Օդանավակայանը կառուցվեց շատ կարճ ժամկետում և մեծ հանդիսավորությամբ բացվեց 1982 թվականի փետրվարի 10-ին։ Այն ժամանակ ընդունում էր միայն ներքին՝ ԽՍՀՄ-ի մեջ կատարվող չվերթեր։ 1985-ին ICAO-ն շնորհեց օդանավակայանին 2-րդ կարգ։ Նոր վերջնակայաններ (տերմինալներ) բացվել են 1998-ին՝ Բեռնային համալիրը, իսկ 2007-ին՝ Նոր միջազգային ուղևորափոխադրման վերջնակայանը։ 2002 թվականի հուլիսին ՀՀ կառավարության և «Կորպորասիոն Ամերիկա» ընկերության միջև կնքվեց պայմանագիր, ըստ որի Զվարթնոց միջազգային օդանավակայանը կոնցեսիոն կառավարման հանձնվեց  «Արմենիա» միջազգային օդանավակայաններ ընկերությանը 30 տարի ժամկետով։
2011 թվականին օդանավակայանում բացվել է ուղևորների նոր տերմինալ 34 000 քառակուսի մետր ընդհանուր տարածքով՝ մեկնում և ժամանում սրահներով, գրանցման հարթակներով, VIP սրահներով և կայանատեղիով։ 2019 թվականին «Զվարթնոցը» ռեկորդ է սահմանել  տարվա ընթացքում սպասարկված ուղևորների թվով՝ ավելի քան 3 մլն մարդ։ 2022 թվականին օդանավակայանը սպասարկել է ավելի քան 3,5 մլն ուղևոր։


== Ավիաուղիներ և ուղղություններ ==


== Վիճակագրություն ==

See source Wikidata query and sources.


== Պատկերասրահ ==
Նոր մասնաշենք
		
Հին մասնաշենք
		
		
		
		


== Ծանոթագրություններ ==


== Արտաքին հղումներ ==
Զվարթնոց միջազգային օդակայան
Քաղաքացիական ավիացիայի կոմիտե
Յակոբ Մարիա Միրշայդ

Յակոբ Մարիա Միրշայդ (գերմ.՝ Jakob Maria Mierscheid, անգլ.՝ Jakob Maria Mierscheid, մարտի 3, 1933(1933-03-03), Մորբախ, Բերնկաստել Վիտլիխ, Ռայնլանդ Պֆալց), հորինված քաղաքական գործիչ, որը գերմանական խորհրդարանի՝ Բունդեսթագի պատգամավոր էր և ներկայացնում էր Գերմանիայի Սոցիալ-դեմոկրատական կուսակցությունը (ԳՍԴԿ)։


== Պատմություն ==
Միրշայդը հորինվել է ԳՍԴԿ պատգամավորների կողմից, որոնք այդպիսով ցանկանում էին հարգել մահացած իրենց կուսակից Կառլո Շմիդին, որը Գերմանիայի Սահմանդարության հեղինակներից մեկն էր։
Ըստ նրա պաշտոնական կենսագրության՝ Յակոբ Մարիան ծնվել է Մորբախ հողի Ռայնլանդ Պֆալց կոմունայում, կաթոլիկ է։ Մինչ քաղաքականություն «մտնելը», Յակոբը եղել է գյուղացիների և անտառահատների արհմիության, սպորտային ակումբի անդամ, փայտամշակման և քիմիական արդյունաբերության բնագավառի աշխատողների արհմիության երգչախմբի պատվավոր անդամ։ Նա նաև եղել է 1960 թվականին Հանովերում կայացած ԳՍԴԿ համագումարում պաշտոնական պատվիրակը, իսկ 1967 թվականին եղել է Արևմտյան Գերմանիայի մայրաքաղաքում։
Յակոբ Մարիա Միրշայդը Բունդեսթագի ֆիկտիվ քաղաքական գործիչ էր 1979 թվականի դեկտեմբերի 11-ից։ Եղել է 1981 և 1982 թվականների Բունդեսթագի փոքր և միջին բիզնեսի զարգացման (գերմ.՝ Mittelstandsausschusses) հարցերով կոմիտեի նախագահը։ Պատգամավորը պաշտոնական էջ և մշակված կենսագրություն ունի Բունդեսթագի վեբ-կայքում. կայքում ներկայացված է նաև գիտական աշխատանքների և հրապարակումների ցանկ։

Յակոբ Մարիա Միրշայդը ամսագրերում գրել է նոթերի շարք, իսկ 1983 թվականի Բունդեսթագի ընտրություններից հետո, ԳՍԴԿ Vorwärts թերթը հրատարակել է Միրշայդի օրենքը։ Հետագայում հաջորդել են ավելի լուրջ գրավոր աշխատանքներ․ 2003 թվականի մարտի 1-ին Բունդեսթագի նախագահ Նորբերթ Լամերտը պաշտոնապես շնորհավորել է Միրշայդին 80 ամյակի առթիվ։ 2004 թվականի դեկտեմբերի 11-ին Յակոբ Մարիան տոնել է Բունդեսթագում իր գործունեության 25 ամյակը։ Այն բանից հետո, երբ գերմանական խորհրդարանը տեղափոխվեց Բեռլին, պառլամենտի աշխատակիցների համար նախատեսված երկու գրասենյակներ (գերմ.՝ Paul-Löbe-Haus — ձախից և գերմ.՝ Marie-Elisabeth-Lüders-Haus — աջից) կապվել են Շպրեե գետի վրա կառուցված և Միրշայդի անունը կրող հետիոտնային կամրջով (գերմ.՝ Jakob-Mierscheid-Steg)։
Յակոբ Մարիան Գերմանիայի միակ հորինված հանրային գործիչը չէ։ Տարբեր ժամանակներում այնտեղ գոյություն են ունեցել, օրինակ, իրավաբան Ֆրիդրիխ Նիգելմանը, դիվանագետ Էդմունդ Դրեքերը, հոգեբանության պրոֆեսոր Էրնստ Դյոլլեն և այլն։


== Ծանոթագրություններ ==


== Արտաքին հղումներ ==
Անձնական էջ կայքում բունդեսթագի Archived 2016-07-26 at the Wayback Machine. (գերմ.)(այն.)
Ein unsterblicher Parlamentarier (գերմ.)
Զախարովկա (գյուղ, Վրադիևկայի շրջան)

Անվան այլ կիրառումների համար տե՛ս՝ ԶախարովկաԶախարովկա (ուկրաիներեն՝ Захарівка), գյուղ Ուկրաինայի Նիկոլաևի մարզի Վրադիևկայի շրջանում։ Հիմնադրվել է 1922 թվականին։
2001 թվականի տվյալներով Զախարովկա գյուղում բնակվում էր 426 մարդ։ Բնակավայրը զբաղեցնում է 1384 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տիիդո

Տիիդո (էստ․՝ Tiido), գյուղ Էստոնիայի Պիլվամաա նահանգի Վալգյեռվե շրջանում։
2011 թվականի տվյալներով գյուղում բնակվում էր 63 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Էտտենհաուզեն (Տուրգաու)

Էտտենհաուզեն (գերմ.` Ettenhausen TG), բնակավայր Շվեյցարիայում` Տուրգաուի կանտրոնում։
Մտնում է Ֆրաունֆելդ շրջանի կազմի մեջ։ Գտնվում է Ադորֆ կոմունաի կազմում։ Բնակչությունը կազմում է 1130 մարդ (2005 թվականի դեկտեմբերի 31-ի տվյալներով)։ Պաշտոնական կոդը՝ 4551։


== Արտաքին հղումներ ==
Պաշտոնական կայք
Չերվոնայա Պոլյանա (գյուղ, Դոմանյովկայի շրջան)

Անվան այլ կիրառումների համար տե՛ս՝ Չերվոնայա ՊոլյանաՉերվոնայա Պոլյանա (ուկրաիներեն՝ Червона Поляна), գյուղ Ուկրաինայի Նիկոլաևի մարզի Դոմանյովկայի շրջանում։ Հիմնադրվել է 1946 թվականին։
2001 թվականի տվյալներով Չերվոնայա Պոլյանա գյուղում բնակվում էր 4 մարդ։ Բնակավայրը զբաղեցնում է 0,248 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջոն Հավլիչեկ

Ջոն Ջեյ «Հոնդո» Հավլիչեկ (անգլ.՝ John J. "Hondo" Havlicek, ապրիլի 8, 1940(1940-04-08), Martins Ferry, Belmont County, Օհայո, ԱՄՆ - ապրիլի 25, 2019(2019-04-25), Jupiter, Պալմ Բիչ շրջան, Ֆլորիդա, ԱՄՆ), ամերիկացի պրոֆեսիոնալ բասկետբոլիստ։ Խաղացել է թեթև հարձակվողի և հարձակվող պաշտպանի դիրքերում։ Ողջ պրոֆեսիոնալ կարիերան անցկացրել է Բասկետբոլի ազային ասոցիացիայի «Բոստոն Սելտիքս» ակումբի կազմում։ Համարվում է Բասկետբոլի փառքի սրահի անդամ։


== Կենսագրություն ==
Ջոն Հավլիչեկը երեք տարի սովորել է Օհայո նահանգի համալսարանում և հանդես եկել տեղի բասկետբոլային և ամերիկյան ֆուտբոլի հավաքականներում։ 1960 թվականին Ջոնը համալսարանի հավաքականի կազմում հաղթել է ԱՄՆ բասկետբոլի առաջնությունը։ 1961 թվականին դարձել է ամերիկյան ֆուտբոլի չեմպիոն։ 1962 թվականին NBA դրաֆթի ժամանակ Ջոնը ընտրվել է «Բոստոն Սելտիքս» ակումբի կողմից, իսկ NFL դրաֆթի ժամանակ ընտրվել «Քլիվլենդ Բրաունս» ակումբի կողմից։
Ռեդ Աուերբահի գլխավորությամբ Հավլիչեկը տարել է «վեցերորդ խաղացողի» դերը և ցույց տվել, որ կարելի է ցուցաբերել անձնական բարձր ցուցանիշներ և լինել բասկետբոլային աստղ՝ առանց մեկնարկային հնգյակի կազմում լինելու։ «Սելտիքս»-ի կազմում Ջոնը 8 անգամ դարձել է NBA չեմպիոն և չեմպիոնական տիտղոսների քանակով զիջում է միայն Բիլ Ռասելին և Սեմ Ջոնսին։ 1965 թվականի հաղթական եզրափակչի ժամանակ Ջոնը առանձնացել է իր վերջին վայրկյաններին իրացրած հաղթական նետումով։
Հավլիչեկը կարիերայի ընթացքում 13 անգամ մասնակցել է NBA բոլոր աստղերի խաղին, 11 անգամ ընդգրկվել է NBA բոլոր աստղերի հավաքականի կազմում և 8 անգամ ընդգրկվել NBA պաշտպան բոլոր աստղերի հավաքականի մեջ։ 1982 թվականին Հավլիչեկը մուտք է գործել Բասկետբոլի փառքի սրահ։ 1996 թվականին նշվել է NBA-ի պատմության 50 մեծագույն բասկետբոլիստների ցանկի մեջ։


== NBA կարիերայի ցուցանիշներ ==


=== Ամենամյա մրցաշրջան ===


=== Փլեյ Օֆ ===


== Տես նաև ==
1000 և ավելի խաղի մասնակցած NBA բասկետբոլիստների ցանկ


== Ծանոթագրություններ ==


== Արտաքին հղումներ ==
Ջոնի ցուցանիշները Baskteball-Reference.com կայքում Archived 2013-04-04 at the Wayback Machine.(անգլ.)
Ջոնի կենսագրությունը NBA կայքում(անգլ.)
Պերշոտրավնևոե (գյուղ, Կրասնոգրադի շրջան)

Անվան այլ կիրառումների համար տե՛ս՝ ՊերշոտրավնևոեՊերշոտրավնևոե (ուկրաիներեն՝ Першотравневе), գյուղ Ուկրաինայի Խարկովի մարզի Կրասնոգրադի շրջանում։ Հիմնադրվել է 1921 թվականին։
2001 թվականի տվյալներով Պերշոտրավնևոե գյուղում բնակվում էր 275 մարդ։ Բնակավայրը զբաղեցնում է 1303 կմ² տարածք։ Բնակչության խտությունը կազմում էր 211,05 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լյուսի Սյուլահյան

Լյուսի Հակոբջանի Սյուլահյան  (1940, Հալեպ), հայ գրող։
Նախնական կրթությունն ստացել է Հալեպի ֆրանսիական քոլեջում, 1958 թվականից սովորել Կոստանդնուպոլսի համալսարանի փիլիսոփայության ֆակուլտետում։ Տպագրվել է 1960 թվականից՝ «Շիրակ», «Զարթոնք» և այլ պարբերականներում։ «Թափառող հոգիներ» (1970, պատմվածքների ժողովածու) գրքում պատկերել է սփյուռքահայերի կյանքը։ Երևանում 1984 թվականին լույս է տեսել նրա «Անավարտ սիրանվագ» պատմվածքների ժողովածուն։ Նրա գործերից թարգմանվել են նաև արաբերեն։ Սյուլահյանը միաժամանակ զբաղվում էր դասական և ժամանակակից հայ գրողների (Դանիել Վարուժան, Գրիգոր Զոհրապ, Եղիշե Չարենց, Ավետիք Իսահակյան, Վահան Թեքեյան, Գևորգ Էմին, Պերճ Զեյթունցյան, Վարդգես Պետրոսյան) ստեղծագործությունների արաբական թարգմանությունը կազմակերպելու և հրատարակելու գործով։ Սյուլահյանի նախաձեռնությամբ 1971 թվականից գործում է «Պարույր Սևակ» գրական սրահը։ Սյուլահյանը բազմիցս այցելել է Խորհրդային Հայաստան։
Յուրկովշչինա (գյուղ, Խիսլավիչսկի շրջան)

Անվան այլ կիրառումների համար տե՛ս՝ Յուրկովշչինա (այլ կիրառումներ)Յուրկովշչինա (ռուս.՝ Юрковщина), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 13 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բրիստոլի ծոց

Բրիստոլի ծոց կամ Բրիստոլի ջրանցք (անգլ.՝ Bristol Channel, վալլիերեն՝ Môr Hafren), Ատլանտյան օվկիանոսի ծոց Մեծ Բրիտանիայի հարավարևմտյան ափերի մոտ։ Երկարությունը 230 կմ է, լայնությունը մուտքի մոտ՝ 126 կմ, խորությունը՝ 50 մ։ Ձգվում է Սևեռնի գետաբերանից մինչև Կելտական ծով՝ Հարավային Ուելսը բաժանելով անգլիական Սոմերսեթ և Դևոն կոմսություններից։ Գագաթում փոխվում է Սևեռն գետի էստուարիայի։ Անվանումը կապված է անգլիական Բրիստոլ նավահանգստային քաղաքի հետ։
Հիմնական նավահանգիստներն են Բրիստոլը, Կարդիֆը և Նյուպորտը։
Արևելքից ծովածոցի մուտքի մոտ է գտնվում Մեծ նավամատույցը (անգլ.՝ Weston-super-Mare Grand Pier):
Բրիստոլի ծոցի ափամերձ ընդարձակ տարածքների ազգային պարկի կարգավիճակ է շնորհվել։


== Պատկերասրահ ==

		
		


== Ծանոթագրություններ ==
Հաապսե

Հաապսե (էստ․՝ Haapse), գյուղ Էստոնիայի Հարյումաա նահանգի Յիելեհտմե շրջանում։
2011 թվականի տվյալներով գյուղում բնակվում էր 74 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մարինգայի գավառ

Մարինգայի գավառ (պորտ.՝ Microrregião de Maringá), գավառ Բրազիլիայում Պարանա նահանգի մեջ։ Մտնում է Պարանա նահանգի հարավարևմտյան մարզի մեջ։ Բնակչությունը կազմում է 517 275 մարդ 2006 թվականի տվյալով։ Զբաղեցված տարածքը 1 573,276 կմ²։ Բնակչության խտությունը 328,8 մարդ/կմ²։


== Վիճակագրություն ==
Համախառն ներքին արտադրանքը 2003 թվականին կազմել է 3 829 396 288,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 7 829,62 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,815


== Գավառի կազմ ==
Գավառի կազմի մեջ են մտնում հետևյալ համայնքները.

Մանդագուարի
Մարիալվա
Մարինգա
Պայսանդու
Սարանդի
Սարգիս Ղազարյան (դիվանագետ)

Անվան այլ կիրառումների համար տե՛ս՝ Սարգիս Ղազարյան (այլ կիրառումներ)Սարգիս Վահագնի Ղազարյան (հուլիսի 19, 1978(1978-07-19), Կիրովական, Հայկական ԽՍՀ, ԽՍՀՄ), հայ դիվանագետ, Իտալիայի Հանրապետությունում Հայաստանի Հանրապետության արտակարգ և լիազոր դեսպան (2013-2016 թթ.)։


== Կրթություն ==
1991-1996 թվականներին սովորել և գերազանցությամբ ավարտել է Վենետիկի Մուրադ-Ռափայելյան վարժարանի գիտական լիցեյի բակալավրիատը, 1996-2001 թվականներին՝ Տրիեստի համալսարանի Գորիցիայի միջազգային հարաբերությունների և դիվանագիտության դպրոցի մագիստրատուրան (Իտալիա), 2003-2006 թվականներին՝ Տրիեստի համալսարանի ասպիրանտական ծրագիրը՝ քաղաքական աշխարհագրության և աշխարհաքաղաքականության գծով։ Հետազոտության թեման՝ «ԵՄ-Կովկաս հարաբերություններ. Անվտանգության դինամիկան և տարածաշրջանային անվտանգության ռեժիմի տեսության մոդելները»։


== Աշխատանքային գործունեություն ==
2005-2006 թթ. - աշխատել է Տրիեստի քաղաքապետարանում որպես եվրոպական ուղղության ԵՄ երիտասարդական քաղաքականության հաղորդակցման և իրազեկության բարձրացման ծրագրերի ղեկավար։
2006-2007 թթ. - աշխատել է Տրիեստի համալսարանի Գորիցիայի միջազգային հարաբերությունների և դիվանագիտության դպրոցում որպես աշխարհքաղաքականության և ԵՄ արտաքին և անվտանգության քաղաքականության դասախոս։
2007-2008 թթ. - Ժողովրդավարության եվրոպական հիմնադրամի ադյունկտ-աշխատակից։
2008 թ. - աշխատել է Ժակ Մարիտենի ինստիտուտի Եվրոպական ընդհանուր էներգետիկ քաղաքականության և դրա արևմտյան հարթության հետազոտող-գիտաշխատող։
2006-2009 թթ. - աշխատել է Տրիեստի համալսարանի քաղաքագիտության ամբիոնի Եվրոպական արտաքին և անվտանգության քաղաքագիտության հետազոտող-գիտաշխատող։
2009-2013 թթ. - «Հայաստանի եվրոպացի բարեկամներ» կազմակերպության ավագ գիտաշխատող։
2013 թ. հունվարի 29-ին ՀՀ Նախագահի հրամանագրով նշանակվել է Իտալիայի Հանրապետությունում Հայաստանի Հանրապետության արտակարգ և լիազոր դեսպան։
2013 թ. մարտի 3-ին ՀՀ Նախագահի հրամանագրով համատեղության կարգով նշանակվել է Սան Մարինոյի Հանրապետությունում Հայաստանի Հանրապետության արտակարգ և լիազոր դեսպան։
2014 թ. փետրվարի 4-ին ՀՀ Նախագահի հրամանագրով համատեղության կարգով նշանակվել է Մալթայի Հանրապետությունում Հայաստանի Հանրապետության արտակարգ և լիազոր դեսպան։
2014 թ. նոյեմբերի 13-ին ՀՀ Նախագահի հրամանագրով համատեղության կարգով նշանակվել է Խորվաթիայի Հանրապետությունում Հայաստանի Հանրապետության արտակարգ և լիազոր դեսպան։
2015 թ. մարտի 5-ին ՀՀ Նախագահի հրամանագրով համատեղության կարգով նշանակվել է Սլովենիայի Հանրապետությունում Հայաստանի Հանրապետության արտակարգ և լիազոր դեսպան։
2016 մայիսի 17-ի ՀՀ նախագահի հրամանագրով ազատվել է Իտալիայի Հանրապետությունում, Խորվաթիայի Հանրապետությունում, Սան Մարինոյի Հանրապետությունում, Մալթայի Հանրապետությունում և Սլովենիայի Հանրապետությունում Հայաստանի Հանրապետության արտակարգ և լիազոր դեսպանի պաշտոնից։


== Պարգևներ և կոչումներ ==
Հայաստանի Հանրապետության արտակարգ դեսպանորդ և լիազոր նախարար (2012 թ.)։
Հայաստանի Հանրապետության արտակարգ և լիազոր դեսպան (2013 թ.)


== Ծանոթագրություններ ==
Ժառանգման իրավունք

Ժառանգման իրավունք, քաղաքացիական իրավունքի մաս, որով կարգավորվում է մահացածի (ժառանգատուի) գույքի փոխանցումն այլ անձանց։ Ժառանգման իրավունքի նպատակն է բավարարել քաղաքացիների անձնական կարիքները։ Անձնական սեփականությունը ժառանգելու իրավունքը սահմանադրական է։ Ժառանգության իրավահարաբերությունները կարգավորում են քաղաքացիական օրենսգրքերը, պետական նոտարիատի կանոնադրությունները։
Գույքը ժառանգվում է ըստ օրենքի և ըստ կտակի։ 
Ըստ օրենքի ժառանգվում է կտակի բացակայության դեպքում։ Երբ ըստ օրենքի և ըստ կտակի ժառանգներ չկան, կամ ժառանգները չեն ընդունել ժառանգությունը, կամ ժառանգատուն բոլոր ժառանգներին զրկել է ժառանգությունից, նրա ողջ գույքը ժառանգության իրավունքով անցնում է պետությանը։ Ժառանգելու իրավունքից չեն օգտվում ծնողական իրավունքից զրկվածները, ժառանգատուին պահելու պարտավորություններից խուսափած ծնողներն ու չափահաս զավակները։ 
Ըստ օրենքի ժառանգության են հրավիրվում երկհերթ. առաջին հերթին՝ մահացածի զավակները (այդ թվում որդեգրվածները), ամուսինն ու ծնողները (որդեզրողները), ինչպես նաև ժառանգատուի մահից հետո ծնված նրա երեխաները։ Եթե առաջին հերթի ժառանգներ չկան կամ հրաժարվել են ժառանգությունից, ինչպես նաև, եթե ժառանգատուն նրանց զրկել է ժառանգությունից, երկրորդ հերթի ժառանգներ են դիտվում և ժառանգության հրավիրվում մահացածի եղբայրներն ու քույրերը, պապը, տատը (ինչպես հոր, այնպես էլ մոր կողմից)։ Այս հերթին ժառանգների հետ հավասար իրավունքներով ժառանգության են հրավիրվում նաև մինչև ժառանգատուի մահը առնվազն մեկ տարի նրա խնամքի տակ գտնված անաշխատունակներն ու անչափահասները։ Ըստ օրենքի ժառանգներ են ճանաչվում նաև ժառանգատուի այն թոռներն ու ծոռները, որոնց ծնողները կենդանի լինելու դեպքում ժառանգներ կհամարվեին։ Առանձնահատուկ կարգով են ժառանգվում տնային գործածության առարկաները։ Դրանք անցնում են ժառանգատուի հետ առնվազն մեկ տարի համատեղ ապրած ըստ օրենքի ժառանգներին՝ անկախ հերթից կամ ժառանգության բաժնից։ 


== Տես նաև ==
Կտակ
WOW air

WOW air, Իսլանդիայի ավիաընկերություններից է, որի գլխավոր գրասենյակը գտնվում է Ռեյկյավիկում։ Ավիաընկերությունը իրականացնում է միջազգային չվերթներ Եվրոպայում և ԱՄՆ֊ում։ Ավիաընկերությունը հիմնադրվել է 2011 թվականի նոյեմբերին, և սկսել է իր գործունեությունը 2012 թվականի մայիսի 22֊ին։


== Չվերթը ==
2015 թվականի ապրիլին ավիաընկերության չվերթը բաղկացած էր հետևյալ ինքնաթիռներից՝։


== Ծանոթագրություններ ==


== Արտաքին հղումներ ==
Ավիաընկերության պաշտոնական կայք (անգլերեն)
Պաշտոնական էջը WOW air Սոցիալական կայքում Ֆեյսբուք
Ավիաընկերության տեսանյութերը Youtube
Պաշտոնական կայք WOW air Twitter
Էջ WOW air Google+
Նոր Կեսարիա

Նոր Կեսարիա, գյուղ Հայաստանի Հանրապետության Արմավիրի մարզի Արմավիրի տարածաշրջանում, Արմավիր քաղաքից մոտ 13 կմ հարավ-արևմուտք, ծովի մակարդակից 910 մ բարձրության վրա։
Գյուղը հիմնադրվել է 1949 թ.-ին։ Սկզբում կրել է Խորդենի սովխոզին կից, Եթերայուղային կոմբինատին կից անվանումները։ Նոր Կեսարիա է վերանվանվել 1969 թ.-ի հունվարի 14-ին։


== Բնակչություն ==
Ըստ ՀՀ 2011 թ. մարդահամարի արդյունքների` Նոր Կեսարիայի մշտական բնակչությունը կազմել է 1269, առկա բնակչությունը` 1236 մարդ,
բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ և պտղաբուծությամբ։


== Արտաքին հղումներ ==
Էջը Արմավիրի մարզպետարանի կայքում(չաշխատող հղում)
Համայնքի ղեկավարի Էջը Արմավիրի մարզպետարանի կայքում(չաշխատող հղում)


== Տես նաև ==
Նոր Կեսարիայի պատմության և մշակույթի անշարժ հուշարձանների ցանկ (Արմավիրի մարզ)


== Ծանոթագրություններ ==
こ

Հիրագանայում՝ こ', կատականայում՝ コ, ճապոներենի վանկային այբուբենի վանկ։ Օգտագործվում է մեկ մորայի գրելաձևի համար։ Համապատասխանում է հայերեն «քո», երբեմն նաև «կո» տառակապակցությանը և Միջազգային հնչյունական այբուբենի /ko/ ձայնին։
Ժամանակակից ճապոներենի վանկային աղյուսակում գտնվում է հիրագանայի く(քու) կանայից հետո։ Իսկ կատականայում՝ ク(քու) կանայից հետո։


=== Յունիկոդ ===
こ — U+3053,
コ — U+30B3.
Հալիմա Յակոբ

Հալիմա Յակոբ (մալայերեն՝ Halimah Binti Yacob, حاليمه بنت ياچوب, չինարեն՝ 哈莉玛·雅各布 թամիլերեն՝ ஹலிமா பின்தி யாகொப்), (օգոստոսի 23, 1954(1954-08-23), Սինգապուր), Սինգապուրի քաղաքական գործիչ, Սինգապուրի առաջին կին նախագահն է։ Պաշտոնավարումը ստանձնել է 2017 թվականի սեպտեմբերի 14-ից։ Այն բանից հետո, երբ մնացած բոլոր թեկնածուներին չթույլատրեցին մասնակցել ընտրություններին այդ պաշտոնի համար, որից հետո էլ նա ավտոմատ կերպով հայտարարվեց նախագահ։ 2013 թվականի հունվարից մինչև 2017 թվականի օգոստոսը զբաղեցրել է Սինգապուրի պառլամենտի նախագահի պաշտոնը։


== Կենսագրություն ==


=== Ծագումը և կրթությունը ===
Հալիմայի հայրն ունի հնդկական ծագում, մայրը՝ մալայական։ Հալիման 8 տարեկան էր, երբ մահացավ հայրը և մայրը դաստիարակել է նրան միայնակ։
Սովորել է երկու օրիորդաց դպրոցում, իսկ 1978 թվականին Սինգապուրի Ազգային համալսարանում ստացել է իրավունքի բակալավրի աստիճան։ 2001 թվականին այնտեղ էլ ստացել է իրավունքի մագիստրոսի աստիճան։ 2016 թվականի հուլիսի 7-ից Սինգապուրի Ազգային համալսարանում ունի իրավունքի դոկտորի պաշտոնական աստիճան։


=== Կարիերա ===
Աշխատել է ազգային պրոֆմիությունների Կոնգրեսում։
2001 թվականին ընտրվել է խորրդարանի անդամ։ Կառավարությունում զբաղեցրել է մի շարք պաշտոններ։
2013 թվականի հունվարի 8-ից վարչապետ Լի Սյանլունին Լի Սյանլուն անվանակարգեց խորհրդարանի նախագահի պաշտոնը , ընտրվեց նույն թվականի հունվարի 14-ին։ Հալիման Սինգապուրի պատմության մեջ դարձավ առաջին կին-խոսնակը ։


== Խորհրդարանական ընտրություններ ==
2017 թվականի օգոստոսի 6-ին հեռացավ խորրդարանի նախագահի պաշտոնից, որպեսզի կարողանա մասնակցի նախագահական ընտրություններին ։ Ավելի շուտ, մինչև առաջադրվելը դուրս է եկել «Ազգային շարժում» կուսակցությունից,որին անդամակցում էր 2001 թվականից։
Բացի Հալիմայից, նախագահի թեկնածության համար քննարկվում էին ևս 4-ը, սակայն նրանք հանվեցին թեկնածուների պահանջներին չհամապատասխանելու պատճառով (թեկնածուն պետք է ունենա մալայական ծագում, ունենա պետական ծառայողի ստաժ կամ ղեկավարի ընկերություն), որի կապիտալիզացիան գերազանցում է Սինգապուրի 500 միլիոն դոլարը (մոտ 371 միլիոն դոլար)։


== Անձնական կյանքը ==
Ամուսնացած է , ունի հինգ երեխա , դավանանքով մուսուլման է։


== Ծանոթագրություններ ==


== Արտաքին հղումներ ==
Mdm Halimah Yacob Archived 2016-04-13 at the Wayback Machine. at parliament.gov.sg
Հալիմա Յակոբ Ֆեյսբուքում
http://www.jrtc.org.sg/
http://www.halimah.sg Հալիմա Յակոբ. պաշտոնական կայք
Ալմադինա

Ալմադինա (պորտ.՝ Almadina), համայնք Բրազիլիայում՝ Բաիա նահանգի կազմում։ Գտնվում է Բաիա նահանգի հարավային մարզում։ Մտնում է Իլեուս Իտաբունա գավառի կազմի մեջ։ Բնակչությունը կազմում է 6604 մարդ՝ 2006 թվականի տվյալներով։ Գրավում է 6604 կմ2 տարածք։ Բնակչության խտությունը՝ 25,5 մարդ/կմ²։ Համայնքի տոնը նշվում է մարտի 15-ին։


== Պատմություն ==
Համայնքը հիմնադրվել է 1934 թվականի սեպտեմբերի 1-ին


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 26.398.980,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 3.762,15 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,623 (տվյալները՝ ՄԱԿ-ի զարգացման ծրագրի)։
Նիշա (գյուղ, Մոժգինսկի շրջան)

Անվան այլ կիրառումների համար տե՛ս՝ Նիշա (այլ կիրառումներ)Նիշա (ռուս.՝ Ныша), գյուղ Ռուսաստանի Ուդմուրթական հանրապետության Մոժգինսկի շրջանի կազմում։
Բնակչությունը 2008 թվականին գրանցված տվյալներով կազմում էր 1014 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պավելկովշչինա (գյուղ, Վելիկա Բոգաչկայի շրջան)

Պավելկովշչինա (ուկրաիներեն՝ Павелківщина), գյուղ Ուկրաինայի Պոլտավայի մարզի Վելիկա Բոգաչկայի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)